CELEX: 62012TN0456
Language: fi
Date: 2012-10-17 00:00:00
Title: Asia T-456/12: Kanne 17.10.2012 — British Telecommunications v. komissio

8.12.2012   
            
            
               FI
            
            
               Euroopan unionin virallinen lehti
            
            
               C 379/27
            
         Kanne 17.10.2012 — British Telecommunications v. komissio
   (Asia T-456/12)
   2012/C 379/48
   Oikeudenkäyntikieli: englanti
   
      Asianosaiset
   
   
      Kantaja: British Telecommunications plc (Lontoo, Yhdistynyt kuningaskunta) (edustajat: asianajajat J. Rivas Andrés ja G. van de Walle de Ghelcke)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 12.6.2012 tekemän päätöksen valtiontukiasiassa SA.33.540 (2012/N) — United Kingdom City of Birmingham — Digital District NGA Network ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, jonka mukaan
               
                           —
                        
                        
                           komissio rikkoi SEUT 107 artiklan 3 kohdan c alakohtaa sekä laajakaistasuuntaviivojen (1) 35 kohtaa, koska se ei analysoinut sitä, onko tuen tarkoitus hyvin määritelty
                        
                     
         
               2)
            
            
               Toinen kanneperuste, jonka mukaan
               
                           —
                        
                        
                           komissio ei arvioinut ehdotetun toimenpiteen oikeasuhteisuutta SEUT 107 artiklan 3 kohdan c alakohdan eikä laajakaistasuuntaviivojen 51 ja 79 kohdan nojalla ja sen olisi pitänyt aloittaa muodollinen tutkintamenettely
                        
                     
         
               3)
            
            
               Kolmas kanneperuste, jonka mukaan
               
                           —
                        
                        
                           komission olisi pitänyt aloittaa muodollinen tutkintamenettely, koska ehdotettu tuki vaikuttaa muihin kuin NGA-markkinoihin, joiden osalta markkinoiden toimintapuutetta ei ole, eikä komissio analysoinut niitä
                        
                     
         
               4)
            
            
               Neljäs kanneperuste, jonka mukaan
               
                           —
                        
                        
                           riidanalaisella päätöksellä poistetaan ”kannustava vaikutus” ja se on ristiriidassa laajakaistasuuntaviivojen ja SEUT 107 artiklan 3 kohdan c alakohdan kanssa, koska siinä edellytetään tietyn operaattorin ”vastaavan vaatimuksiin kaikista erityyppisistä verkkoliittymistä, joita operaattorit saattavat haluta”
                        
                     
         
               5)
            
            
               Viides kanneperuste, jonka mukaan
               
                           —
                        
                        
                           komissio rikkoi SEUT 107 artiklan 3 kohdan c alakohtaa ja laajakaistasuuntaviivoja, kun se hyväksyi valtiontuen käytön olemassa olevien vuokrattujen linjaverkkojen kaksinkertaistamiseksi kohdealueella
                        
                     
         
               6)
            
            
               Kuudes kanneperuste, jonka mukaan
               
                           —
                        
                        
                           riidanalainen päätös on suhteeton ja ristiriidassa komission sähköisten viestintäverkkojen sääntelyjärjestelmän kanssa, kun siinä edellytetään uuden verkon ”vastaavan vaatimuksiin kaikista erityyppisistä verkkoliittymistä, joita operaattorit saattavat haluta”
                        
                     
         
               7)
            
            
               Seitsemäs kanneperuste, jonka mukaan
               
                           —
                        
                        
                           riidanalaisessa päätöksessä on tosiseikkoja koskevia virheitä sekä ilmeisiä arviointivirheitä, minkä lisäksi komissio laiminlöi alustavan tutkinnan osalta velvoitteitaan esittää riittävät syyt, joihin se perusti riidanalaisen päätöksen.
                        
                     
         
      (1)  Komission tiedonanto — Yhteisön suuntaviivat valtiontukisääntöjen soveltamisesta laajakaistaverkkojen nopean käyttöönoton yhteydessä (EUVL 2009 C 235, s. 7)